Kumottu säädös Ajokorttiasetus (kumoutunut) 845/1990 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 7.9.1990/845
7.9.1990/845
Ajokorttiasetus (kumoutunut)
Tämä asetus on kumoutunut 19.1.2013 alkaen. Ks. L 387/2011.
Liikenneministerin esittelystä säädetään 3 päivänä huhtikuuta 1981 annetun tieliikennelain (267/81) nojalla:
Tässä asetuksessa säädetään moottorikäyttöisen ajoneuvon ajo-oikeudesta sekä ajokorteista ja luvista, jotka tieliikennelain (267/81) mukaan vaaditaan moottorikäyttöisen ajoneuvon kuljettamiseen ja kuljettajaopetuksen antamiseen.
Puolustusvoimien moottorikäyttöisten ajoneuvojen kuljettamiseen vaadittavista ajokorteista ja niiden ehdoista, kuljettajaopetuksen antamisesta puolustusvoimissa ja siihen tarvittavista luvista sekä kuljettajantutkinnosta puolustusvoimissa säädetään erikseen.
Tässä asetuksessa tarkoitetaan lyhytaikaisella ajo-oikeudella kahden vuoden määräajan voimassa olevaa auton ajo-oikeutta ja lyhytaikaisella ajokortilla lyhytaikaista ajo-oikeutta varten luovutettavaa ajokorttia.
Tutkinnon vastaanottajalla tarkoitetaan tässä asetuksessa palvelun tuottajaa, jonka kanssa ajoneuvohallintokeskus on tehnyt kuljettajantutkintotoiminnan järjestämisestä annetussa laissa (535/1998) tarkoitetun kuljettajantutkintotoimintaa koskevan sopimuksen, tai ajoneuvohallintokeskusta sen hoitaessa itse kuljettajantutkintotoimintaa. (2.10.1998/720)
Ajokorttiluvan myöntämisen edellytyksenä olevalla vakinaisella asuinpaikalla tarkoitetaan 34 §:n 3 ja 4 momenttia lukuun ottamatta paikkaa, jossa henkilö muuten kuin yliopistossa tai muussa oppilaitoksessa opiskelun vuoksi asuu tavanomaisesti, eli vähintään 185 päivää kalenterivuosittain, perhesuhteidensa ja ammatillisten siteidensä vuoksi, tai ammatillisten siteiden puuttuessa perhesuhteidensa vuoksi, jos ne muodostavat kiinteän yhteyden hänen ja asuinpaikan välillä. Jos henkilö asuu kahdessa tai useammassa valtiossa sen vuoksi, että hänen perhesuhteensa ja ammatilliset siteensä sijaitsevat eri paikoissa, vakinaisena asuinpaikkana pidetään hänen perhesuhteidensa perusteella määräytyvää paikkaa, jos hän palaa sinne säännöllisesti taikka asuu toisessa valtiossa määräaikaisen työtehtävän suorittamista varten. (5.1.1996/2)
Tässä asetuksessa tarkoitetaan kuljettajan ammattipätevyydellä kuorma- ja linja-auton kuljettajien ammattipätevyydestä annetussa laissa (273/2007), jäljempänä ammattipätevyyslaki, säädettyä kuorma- tai linja-auton kuljettajalta vaadittavaa ammattipätevyyttä, perustason ammattipätevyydellä mainitussa laissa säädettyä kuorma- tai linja-auton kuljettajalta vaadittavaa perustason ammattipätevyyttä sekä linja-auton kuljettajan ammatillisella perustutkinnolla mainitun lain 9 §:n mukaista perustutkintoa. (28.8.2008/556)
Tässä asetuksessa tarkoitetaan automaattivaihteisella ajoneuvolla ajoneuvoa, jossa ei ole kytkinpoljinta tai, jos kysymyksessä on moottoripyörä, käsin käytettävää kytkinvipua. (28.8.2008/556)
3 § (5.1.1996/2)
Ahvenanmaalla annettu ajokortti
Ahvenanmaan maakunnassa annettu ajokortti oikeuttaa kelpoisuutensa rajoissa kuljettamaan moottorikäyttöistä ajoneuvoa koko valtakunnan alueella. Ajokortti voidaan vaihtaa tässä asetuksessa tarkoitettuun ajokorttiin Euroopan unionin jäsenvaltiossa tai Euroopan talousalueeseen kuuluvassa valtiossa, jäljempänä ETA-valtio, annetun ajokortin vaihtamista koskevaa 33 §:n säännöstä noudattaen.
4 § (19.12.1997/1243)
5 § (5.1.1996/2)
A1-luokka: moottoripyörät, joiden sylinteritilavuus on enintään 125 cm ja teho enintään 11 kW, ja invalidimoottoripyörät niihin kytkettyine hinattavine ajoneuvoineen;
B-luokka: ne henkilöautot, pakettiautot ja muut ajoneuvot, joiden kokonaismassa on enintään 3 500 kg ja joissa on kuljettajan lisäksi tilaa enintään kahdeksalle henkilölle, ajoneuvoyhdistelmät, joiden vetoauto kuuluu tähän luokkaan ja joissa hinattavan ajoneuvon kokonaismassa on enintään 750 kg tai koko yhdistelmän kokonaismassa enintään 3 500 kg eikä hinattavan ajoneuvon kokonaismassa ylitä vetoauton omamassaa;
E-luokka: ajoneuvoyhdistelmät, jotka eivät kuulu edellä mainittuihin luokkiin;
M-luokka: mopot lukuunottamatta pienitehoisia mopoja sekä kevyet nelipyörät; ja
(9.12.1999/1168)
Tieliikenteeseen tarkoitettua kolmipyöräistä moottorikäyttöistä ajoneuvoa, jonka moottorina on yli 50 cm3:n polttomoottori tai jonka suurin rakenteellinen nopeus käyttövoimasta riippumatta on suurempi kuin 45 km/h, jonka pyörät on järjestetty symmetrisesti pituussuuntaisen keskiakselin suhteen sekä jonka rekisteriin merkitty kuormittamaton massa on enintään 550 kg, sähköajoneuvossa akkujen massaa lukuun ottamatta, saa Suomessa kuljettaa myös henkilö, jolla on A- tai A1-luokan ajo-oikeus. (5.6.1998/392)
Ajoneuvoyhdistelmä, jossa vetoautona on C1- tai D1-luokan ajoneuvo ja jossa koko yhdistelmän kokonaismassa ylittää 12 000 kg tai hinattavan ajoneuvon kokonaismassa ylittää vetoauton omamassan, kuuluu C1E-luokan sijaan luokkaan CE, jos vetoautona on C1-luokkaan kuuluva ajoneuvo, ja D1E-luokan sijaan luokkaan DE, jos vetoautona on D1-luokkaan kuuluva ajoneuvo. (19.12.1997/1243)
6 § (28.8.2008/556)
Ajokorttilupa saadaan myöntää 2 momentissa säädetyin poikkeuksin seuraavin ajooikeuden laajuuden osoittavin merkinnöin:
A BE D
7 § (28.8.2008/556)
Ajo-oikeuden haltija saa kuljettaa sellaista ajoneuvoa, jonka luokkaa vastaava ajo-oikeus hänellä on. A-luokka sisältää A1-luokan, C-luokka C1-luokan ja D-luokka D1-luokan ajoneuvojen ajo-oikeuden.
Ajo-oikeuden haltija saa kuitenkin 1 momentista poiketen kuljettaa muualla Suomessa kuin Ahvenanmaan maakunnassa myös muita ajoneuvoja seuraavasti:
1) A1-, A- tai B-luokan ajoneuvon ajo-oikeuden haltija saa kuljettaa myös M- ja T-luokan ajoneuvoa;
2 kohta on kumottu A:lla 5.5.2011/427.
3) ajoneuvojen huolto- ja korjaustyötä tekevä, jolla on C-luokan ajo-oikeus, saa suorittaa D- tai D1-luokan ajoneuvon tai E-luokan ajoneuvoyhdistelmän huolto- tai korjaustoimenpiteen taikka katsastamisen edellyttämän siirron tai koeajon D- tai D1-luokan ajoneuvolla ilman matkustajia tai E-luokan ajoneuvoyhdistelmällä ilman kuormaa; (18.6.2009/445)
3 a) muuta ajoneuvojen huoltotyötä tekevä, jolla on C-luokan ajo-oikeus, saa suorittaa 3 kohdassa tarkoitetun ajoneuvon tai ajoneuvoyhdistelmän huoltamisen edellyttämän siirron kohdassa mainituin edellytyksin yrityksen varikkoalueella; (18.6.2009/445)
4) liikenteenvalvoja, jolla on B-luokan ajo-oikeus, saa valvontatehtävän sitä vaatiessa koeajaa tai siirtää A1- ja A-luokan ajoneuvoa;
5) poliisi-, tulli- tai rajavartiomies, jolla on C-luokan ajo-oikeus, saa liikennevalvonta- tai muun valvontatoimenpiteen sitä vaatiessa koeajaa tai siirtää D- tai D1-luokan ajoneuvoa tai E-luokan ajoneuvoyhdistelmää;
6) ajoneuvon katsastaja tai hyväksynnän suorittaja, jolla on C-luokan ajo-oikeus, saa koeajaa D- tai D1-luokan ajoneuvoa tai E-luokan ajoneuvoyhdistelmää sen katsastamiseen tai liikenteeseen hyväksymiseen kuuluvassa koeajossa; (18.6.2009/445)
7) pelastusauton kuljettaja, jolla on C-luokan ajo-oikeus, saa tässä tehtävässä toimiessaan kuljettaa D- tai D1-luokan ajoneuvoa taikka E-luokan ajoneuvoyhdistelmää hälytystehtävän hoitamiseen sekä pelastustoimen tehtävien harjoitteluun ja koulutukseen liittyvissä ajoissa ja E-luokan ajoneuvoyhdistelmää tehtävään liittyvän kaluston huoltoon ja korjaukseen liittyvissä siirtoajoissa. (18.6.2009/445)
8 § (19.12.1997/1243)
Sillä, joka on suorittanut kuljettajantutkinnon ajokokeen tai käsittelykokeen automaattivaihteisella ajoneuvolla, on oikeus kuljettaa vain tutkinnon luokkaa vastaavaa automaattivaihteista ajoneuvoa tai ajoneuvoyhdistelmää, jonka vetoauto on automaattivaihteinen, jos tutkinto on suoritettu ajoneuvoyhdistelmän ajo-oikeuden saamiseksi. (28.8.2008/556)
9 § (5.5.2011/427)
9 § on kumottu A:lla 5.5.2011/427.
10 § (28.8.2008/556)
Ajokortin saamisen vähimmäisikä on:
1) A1-luokassa 16 vuotta;
2) A-, B- ja BE-luokassa 18 vuotta;
3) C-, C1-, CE- ja C1E-luokassa 18 vuotta;
4) D-, D1-, DE- ja D1E-luokassa 21 vuotta, taikka D- ja D1-luokassa 18 vuotta, jos henkilö on suorittanut linja-auton kuljettajan ammatillisen perustutkinnon ja hänellä on perustason ammattipätevyys; sekä
5) M- ja T-luokassa 15 vuotta.
CE-, C1E, D- ja D1-luokassa vaatimuksena on 18 vuoden vähimmäisiän lisäksi, että ajokortin saaja on saanut 19 §:n 4 momentissa tarkoitetun jatko-opetuksen. Jos ajokortin saajalla on ennestään ulkomailla myönnetty vastaavan luokan ajokortti, vaatimuksena on, että auton kuljettamiseen oikeuttava ajokortti on ollut voimassa vähintään kuusi kuukautta sen jälkeen, kun hän on täyttänyt 18 vuotta.
3 momentti on kumottu A:lla 5.5.2011/427.
Ajokorttilupa ja ajokortin luovuttaminen
11 § (19.12.1997/1243)
Hakemus on ratkaistava viivytyksettä. Ajokorttilupa on myönnettävä, jos hakemusasiakirjat, hakijaa koskevat ajokorttirekisteritiedot ja mahdolliset lisäselvitykset osoittavat, että hakija täyttää tieliikennelain 70 §:n 1–3 momentissa säädetyt ajokorttiluvan myöntämisen edellytykset. Haettaessa ajokorttilupaa 33 §:n 3 tai 4 momentissa tarkoitetun Euroopan unionin jäsenvaltiossa tai ETA-valtiossa annetun ajokortin perusteella lupa on myönnettävä, jos mainittu ajokortti on poliisin tarvittaessa hankkiman lisäselvityksen mukaan voimassa, eikä rekisteritietojen perusteella tai muuten ole tiedossa estettä ajo-oikeuden voimassaolon jatkumiselle.
11 a § (19.12.1997/1243)
1) kopiokappale voimassa olevasta 9 §:n 1 momentissa tarkoitetun ajo-oikeuden tai C- tai C1-luokan ajo-oikeuden saamiseksi annetusta nuorison terveystodistuksesta tai muu enintään kuusi kuukautta aikaisemmin annettu lääkärintodistus sekä, jos poliisi niin vaatii, erikoislääkärintodistus;
1 a) edellä 1 kohdassa tarkoitetun lääkärintodistuksen sijaan geriatriaan perehtyneen lääkärin enintään kuusi kuukautta aikaisemmin antama lausunto hakijan ajokyvystä, jos ajokorttilupaa haetaan tieliikennelain 72 §:n 4 momentissa tarkoitetun ajo-oikeuden saamiseksi C1E-, CE-, D1-, D1E, D- tai DE-luokan ajoneuvon kuljettamista varten ilman rajoitusta ajoneuvoyhdistelmän kuljettamisesta ilman kuormaa tai linja-auton kuljettamisesta ilman matkustajia; (21.1.2010/52)
2) kaksi valokuvaa, joista hakijan hyvin tuntee; ja (21.1.2010/52)
3) ilmoitus siitä, onko hakijalla jossakin Euroopan unionin jäsenvaltiossa tai ETA-valtiossa myönnetty ajokortti ja vakuutus siitä, että hän ei ole ajokiellossa missään tässä kohdassa tarkoitetussa valtiossa. (21.1.2010/52)
Jos ajokorttilupaa uuden lyhytaikaista ajo-oikeutta luokaltaan vastaavan lyhytaikaisen ajo-oikeuden saamiseksi tai lyhytaikaiseen ajo-oikeuteen sisältyvän M- tai T-luokan ajoneuvon ajo-oikeuden säilyttämiseksi lyhytaikaisen ajo-oikeuden päättyessä ilman, että muuta M- tai T-luokan ajo-oikeuden sisältävää ajokorttia luovutetaan, haetaan kuuden kuukauden kuluessa lyhytaikaisen ajo-oikeuden päättymisestä, ei 1 momentin 2 kohdassa mainittuja liitteitä vaadita. (9.12.1999/1168)
11 b § (19.12.1997/1243)
12 § (19.12.1997/1243)
1 momentti on kumottu A:lla 5.5.2011/427.
A-luokan ajokortti luovutetaan A1-luokan ajo-oikeuden haltijalle 1 momentista poiketen uutta kuljettajantutkintoa vaatimatta. Edellä 11 §:n 3 momentissa tarkoitettu voimassa olevaa moottoripyörän ajo-oikeutta vastaava ajokortti luovutetaan uutta kuljettajantutkintoa vaatimatta ja 8 §:n 1 momentissa tarkoitetun merkinnän sisältävä moottoripyörän ajokortti, kun todistus ajokokeen suorittamisesta esitetään. Edellä 11 a §:n 3 momentissa tarkoitettu M- tai T-luokan ajokortti luovutetaan 1 momentista poiketen uutta kuljettajantutkintoa vaatimatta, jos ajokorttilupaa haetaan kuuden kuukauden kuluessa lyhytaikaisen ajo-oikeuden voimassaolon päättymisestä. Edellä 11 §:n 4 momentissa tarkoitettu E-luokan ajoneuvoyhdistelmän kuljettamiseen oikeuttava ajokortti luovutetaan, kun mainitussa momentissa tarkoitettu kuljettajantutkintotodistus esitetään. (9.12.1999/1168)
Jos ajokorttilupaa ajo-oikeuden jatkamiseksi tieliikennelain 72 §:n 4 momentissa tarkoitetuksi ajaksi haetaan viimeistään kahden vuoden kuluessa tai, jos hakemus koskee kuorma- tai linja-auton ajo-oikeutta, viimeistään yhden vuoden kuluessa ajo-oikeuden päättymisestä, ajokortin luovuttamisen edellytyksenä on 1 momentista poiketen, että hakija esittää luotettavan selvityksen ajotaidon säilymisestä tai tutkinnon vastaanottajan antaman todistuksen hyväksytyn ajokokeen suorittamisesta. (21.1.2010/52)
13 § (19.12.1997/1243)
14 § (19.12.1997/1243)
Poliisi voi erityisistä syistä luovuttaa sille, joka täyttää tieliikennelain 71 §:ssä säädetyt ajokortin saamisen edellytykset, enintään kolme kuukautta voimassa olevan väliaikaisen ajokortin. Väliaikainen ajokortti voidaan luovuttaa myös ennen kuin edellytykset ajokorttilupaa vastaavan ajokortin luovuttamiseen ovat olemassa sellaista ajokorttilupaan merkittyä luokkaa varten, jota vastaava kuljettajantutkinto on suoritettu. Väliaikainen ajokortti voidaan luovuttaa myös silloin, kun uutta ajokorttilupaa ei vaadita tai kun haetaan ajokortin kaksoiskappaletta. Väliaikaista ajokorttia ei kuitenkaan voida luovuttaa sille, joka on hakenut 34 §:n 3 momentissa tarkoitettua tilapäistä ajokorttia tai 10 §:n 3 momentissa tarkoitetun ajo-oikeuden haltijalle, joka ei täytä 12 §:n 1 momentissa säädettyjä ajokortin luovuttamisen edellytyksiä. (18.6.2009/445)
15 § (19.12.1997/1243)
16 § (19.12.1997/1243)
2) hänen kuljettamassaan ajoneuvossa on oltava alkolukko, automaattivaihteisto tai tutkinnon vastaanottajan ajoneuvohallintokeskuksen antamien ohjeiden mukaisesti hyväksymät erityiset ajolaitteet.
(25.6.2008/444)
Ajo-oikeuden muutos
Poliisin tieliikennelain 73 §:n nojalla määräämä ajonäyte suoritetaan Ajoneuvohallintokeskuksen ohjeiden mukaisesti. (30.9.2004/882)
Poliisin on ilmoitettava 1 momentissa tarkoitetuista muutoksista ajoneuvohallintokeskukselle. (18.12.1995/1600)
18 § on kumottu A:lla 28.4.1995/755.
Kuljettajaopetus
19 § (18.9.2003/814)
Autokoulussa on annettava kuljettajaopetus niin, että oppilas kykenee liikennesääntöjä noudattaen turvallisesti ja joustavasti kuljettamaan ajoneuvoa erilaisissa liikennetilanteissa ja -ympäristöissä. Opetuksen tavoitteena on, että hän kykenee välttämään vaaratilanteita ja toimimaan niissä oikein onnettomuuden ehkäisemiseksi tai sen seurausten lieventämiseksi. Kuljettajaopetuksessa on korostettava erityisesti huomaavaisuutta muita tienkäyttäjiä kohtaan.
Opetusta annettaessa on noudatettava yhteisön ajokortista annetun neuvoston direktiivin 91/439/ETY muuttamisesta annetun komission direktiivin 2000/56/EY liitteen II, sellaisena kuin se on muutettuna komission direktiivillä 2008/65/EY, säännökset täyttävää opetussuunnitelmaa, jonka Ajoneuvohallintokeskus on vahvistanut. Opetussuunnitelmasta tulee käydä ilmi opetuksen tavoitteet, rakenne ja sisältö aihekokonaisuuksittain opetuksen eri vaiheissa, opetukselliset periaatteet sekä opetuksen järjestäminen käytännössä. (28.8.2008/556)
Opetuksessa on annettava tiedot liikennejärjestelmästä, sen toiminnasta ja siihen liittyvistä riskeistä sekä eri tienkäyttäjäryhmien turvallisuuteen vaikuttavista muista tekijöistä. Oppilaalle on opetettava liikennesäännöt, liikennemerkit ja muut liikennettä koskevat määräykset sekä moottorikäyttöisen ajoneuvon tai ajoneuvoyhdistelmän oikea käyttötapa sen kuljettamisen erityispiirteet huomioon ottaen. (28.8.2008/556)
Kuljettajaopetus B-luokkaan kuuluvan auton ajo-oikeuden saamiseksi annetaan kahdessa vaiheessa. Kuljettajaopetuksen toisessa vaiheessa (jatko-opetus) syvennetään kuljettajaopetuksen ensimmäisessä vaiheessa opittuja ja lyhytaikaisen ajo-oikeuden aikana harjoiteltuja tietoja ja taitoja sekä lisätään valmiutta vaikeissa olosuhteissa ajamisessa ja liikenteen tavallisimpien vaaratilanteiden ennakoimisessa ja välttämisessä. (28.8.2008/556)
20 § (26.9.2002/806)
Oppilaan ottaminen autokouluun
Oppilaan saa ottaa autokouluun aikaisintaan kuusi kuukautta ennen kuin hän täyttää ajokortin saamiselle säädetyn vähimmäisiän. Ajo-opetusta muulla kuin kevyellä moottoripyörällä saa A-luokan ajo-oikeuden saamiseksi antaa aikaisintaan kuusi kuukautta ennen kuin oppilas täyttää 18 vuotta. C1-, C-, D1- tai D-luokan kuljettajaopetukseen tulevalla on oltava vähintään B-luokan ajo-oikeus ja C1E-, CE-, D1E- tai DE-luokan opetukseen tulevalla vetoauton ajo-oikeus. (28.8.2008/556)
Oppilaan saa ottaa jatko-opetukseen aikaisintaan kuuden kuukauden kuluttua lyhytaikaisen ajokortin saamisesta. Jatko-opetuksen yhteydessä annettavaan pimeällä ajamisen opetukseen saadaan oppilas kuitenkin ottaa edellä olevan määräajan estämättä.
Mitä 1 momentissa säädetään oppilaan ottamisesta autokouluun, ei sovelleta annettaessa kuljettajaopetusta C1-, C-, C1E-, CE-, D1- tai D-luokan ajo-oikeuden saamiseksi 47 §:n 2 momentissa tarkoitetun ammatillisessa oppilaitoksessa Opetushallituksen valvonnassa tapahtuvan kuorma- tai linja-autonkuljettajan perustutkintokoulutuksen yhteydessä. (28.8.2008/556)
Tieliikennelain 68 §:ssä tarkoitetun opetusluvan myöntämisen edellytyksenä on, että hakijalla on opetusajoneuvon ajo-oikeus ja vähintään kolmen vuoden ajokokemus opetusajoneuvon luokkaan kuuluvalla ajoneuvolla sekä tutkinnon vastaanottajan ajoneuvohallinnon yksikön antamien ohjeiden mukaisesti hyväksymät tiedot opetettavista asioista. Jatko-opetuksen antamista varten opetuslupa voidaan myöntää hakijalle, jolla on lisäksi liikenneopettajalupa tai tutkinnon vastaanottajan ajoneuvohallinnon yksikön antamien ohjeiden mukaisesti hyväksymä jatko-opetukseen sisältyvien opetusaiheiden tuntemus. Opetuslupaa ei myönnetä hakijalle, jota on pidettävä opetustehtävään sopimattomana liikennerikkomusten tai henkilökohtaisten ominaisuuksiensa vuoksi. (18.12.1992/1404)
Opetuslupa voidaan tieliikennelain 68 §:n 1 momentin 4 kohdan nojalla myöntää C1-, C-, D1-, D-, C1E-, CE-, D1E- tai DE-luokan ajo-oikeuden saamiseksi annettavaa kuljettajaopetusta varten. Opetusluvan myöntäminen autonkuljettajan ammattiopetukseen rinnastettavan työnantajan antaman koulutuksen yhteydessä edellyttää kuljetusalan tutkintoon valmistavan koulutuksen oppisopimusta. Opetettavalla on oltava vähintään B-luokan ajoneuvon ajo-oikeus ja ajoneuvoyhdistelmällä opetusta annettaessa vetoauton ajo-oikeus. (28.8.2008/556)
Opetuslupa saadaan myöntää enintään kuusi kuukautta ennen kuin opetettava täyttää opetusajoneuvon luokkaa vastaavan ajokortin saamiselle säädetyn vähimmäisiän. Opetuslupa jatko-opetuksen antamista varten saadaan myöntää aikaisintaan kuusi kuukautta lyhytaikaisen ajokortin luovuttamisen jälkeen. Edellytyksenä on lisäksi, että opetettavalla on ollut ajo-oikeus vähintään kuuden kuukauden ajan.
Opetuslupa myönnetään enintään yhdeksäksi kuukaudeksi. Uutta lupaa ei saa ilman pätevää syytä myöntää. Ajo-opetus on annettava luvassa määrätyllä ajoneuvolla, joka on muutoskatsastuksessa hyväksytty kuljettajaopetukseen käytettäväksi. (20.3.1998/204)
Poliisin on ilmoitettava opetuslupaa koskevasta päätöksestä ajoneuvohallintokeskukselle. (18.12.1995/1600)
Opetusluvalla annettavasta opetuksesta, opetusajoneuvon ajohallintalaitteista ja opetusajoneuvon kuljettajasta ajo-opetuksessa on soveltuvin osin voimassa, mitä autokouluopetuksesta säädetään. (28.8.2008/556)
Harjoituslupa
Tieliikennelain 68 §:ssä tarkoitetun harjoitusluvan myöntämisen edellytyksenä on, että hakija on suorittanut kuljettajantutkinnon teoriakokeen sekä saanut liikenneministeriön määräysten mukaisen ajo-opetuksen ja osoittanut tutkinnon vastaanottajalle hallitsevansa moottoripyörän käsittelyn ajoneuvohallinnon yksikön antamien ohjeiden mukaisesti. (18.12.1992/1404)
Harjoituslupa myönnetään enintään kolmeksi kuukaudeksi. Uutta lupaa ei saa ilman pätevää syytä myöntää. Lupa koskee siinä määrättyä ajoneuvoa, ja se on voimassa hakijan asuinpaikan tutkinnon vastaanottajan toimialueella, jollei poliisi toisin määrää. (18.12.1992/1404)
Harjoitusajossa ei saa kuljettaa henkilöitä eikä tavaraa.
Poliisin on ilmoitettava harjoituslupaa koskevasta päätöksestä ajoneuvohallintokeskukselle. (18.12.1995/1600)
23 § (19.12.1997/1243)
Ajoneuvon kuljettaja ja kuormitus ajo- opetusta annettaessa sekä opetusajoneuvon tunnus (28.8.2008/556)
D1- tai D-luokan ajoneuvolla ajo-opetusta annettaessa opettaja katsotaan kuljettajaksi, jos oppilaalla on B-luokan ajoneuvon ajo-oikeus. Jos D1- tai D-luokan ajo-opetuksessa olevalla oppilaalla on C-luokan ajoneuvon ajo-oikeus, hänet katsotaan kuljettajaksi. E-luokan ajoneuvoyhdistelmällä ajo-opetusta annettaessa oppilaalla on oltava vetoauton ajo-oikeus ja hänet katsotaan kuljettajaksi. Ammatillisen koulutuksen yhteydessä annettavaa ajo-opetusta koskevista poikkeuksista säädetään 47 §:n 2 momentissa. (28.8.2008/556)
Ajo-opetusta annettaessa ja moottoripyörällä ajoa harjoiteltaessa ajoneuvossa on oltava opetusajoneuvon tunnus. Ajo-opetuksen aikana saa E-luokan ajoneuvoyhdistelmässä olla kuormaa ja D1- tai D-luokan ajoneuvossa oppilaan ja opettajan lisäksi enintään seitsemän ajo-oppilasta tai opetushenkilöstöön kuuluvaa. Ajo-opetuksen aikana ei kuitenkaan saa kuljettaa tavaraa korvausta vastaan. (28.8.2008/556)
24 § (4.9.1992/850)
Kuljettajaopetuksen antamisen jälkeen autokoulun opetustoiminnasta vastaavan johtajan tai hänen määräämänsä opettajan taikka opetusluvalla opetusta annettaessa opetusluvan haltijan on annettava siitä todistus. Kuljettajaopetuksen ensimmäisen vaiheen yhteydessä annetusta pimeällä ajamisen opetuksesta on annettava erillinen todistus. Todistus jatko-opetuksesta saadaan antaa vasta kun opettaja on varmistunut siitä, että oppilas on saanut liikenneministeriön määräysten mukaisen pimeällä ajamisen opetuksen.
Tieliikennelain 71 §:n 1 momentissa tarkoitettuna kuljettajantutkintona pidetään myös vastaavaa puolustusvoimissa tai Ahvenanmaan maakunnassa suoritettua tutkintoa. (18.12.1992/1404)
Tieliikennelain 72 §:n 4 momentissa tarkoitettua ajo-oikeutta vastaava ajokortti saadaan luovuttaa uutta kuljettajantutkintoa vaatimatta, jos ajokorttilupaa haetaan kahden vuoden kuluessa ajo-oikeuden voimassaoloajan päättymisestä. (19.12.1997/1243)
Ulkomailla annetun ajokortin vaihtamisesta suomalaiseen ajokorttiin uutta kuljettajantutkintoa vaatimatta säädetään 6 luvussa.
26 § (18.9.2003/814)
Kuljettajantutkinnon tavoite ja toteuttaminen
Kuljettajantutkinnossa on yhteisön ajokortista annetun neuvoston direktiivin 91/439/ETY muuttamisesta annetun komission direktiivin 2000/56/EY liitteen II, sellaisena kuin se on muutettuna komission direktiivillä 2008/65/EY, määräysten mukaisesti todettava, että tutkinnon suorittaja hallitsee kuljettajaopetukseen sisältyvät asiat sekä kykenee soveltamaan niitä ja toimimaan liikenteessä turvallisesti ja joustavasti. (28.8.2008/556)
2–3 momentit on kumottu A:lla 5.5.2011/427.
27 § (5.12.2001/1177)
27 § on kumottu A:lla 5.12.2001/1177.
28 § (5.1.1996/2)
Kuljettajantutkintoon pääsemisen edellytyksenä on, että:
1) tutkinnon suorittaja täyttää 10 §:n 1 momentin tai 8 §:n 1 momentin ikävaatimuksen taikka linja-auton kuljettajan perustutkintokoulutuksessa opiskeleva D1- tai D-luokan tutkinnon suorittaja täyttää 10 §:n 3 momentin ikävaatimuksen; (18.6.2009/445)
2) C1E-, CE-, D1- tai D-luokan tutkinnon suorittaja täyttää 18 vuoden vähimmäisikävaatimuksen lisäksi 10 §:n 2 momentin vaatimuksen jatko-opetuksen saamisesta tai ulkomailla annetun ajokortin omistamisesta määräajan;
3) tutkinnon suorittajalla on tutkinnon luokkaa vastaava ajokorttilupa, jota ei kuitenkaan vaadita, jos kysymyksessä on 30 §:n 2 momentissa tarkoitettu poliisin määräämä ajokoe tai 8 §:n 1 momentissa tarkoitetun ajokokeen suorittaminen, kun tutkinnon suorittajalla on A-luokan ajo-oikeus;
4) tultaessa tutkintoon 4 momentin 2 kohdan, 5 momentin 2 kohdan, 7 momentin 2 kohdan tai 8 momentin 2 kohdan perusteella tutkinnon suorittaja on saavuttanut perustason ammattipätevyyden vähintään vuosi ennen tutkintoon tuloa tai vähintään kaksi vuotta ennen tutkintoon tuloa, jos perustason ammattipätevyys on saavutettu nopeutetulla koulutuksella, eikä tutkintoon tulija ole tutkintoa edeltäneen vuoden aikana suorittanut jotakin muuta mainituista tutkinnoista;
5) tutkinnon suorittaja täyttää muut tutkinnon luokkaa koskevat 2–8 momentissa säädetyt vaatimukset.
(28.8.2008/556)
A1- ja A-luokan kuljettajantutkintoon pääsemisen edellytyksenä on, että:
1) tutkinnon suorittaja on saanut tutkinnon luokkaa vastaavan kuljettajaopetuksen; tai
2) hän on saanut tutkinnon luokkaa vastaavan teoriaopetuksen ja harjoitellut ajoa harjoitusluvalla; taikka
3) hänellä on ollut aikaisemmin Suomessa A1- tai A-luokan ajoneuvon ajo-oikeus tai hänelle on ulkomailla annettu vastaava ajokortti.
B-luokan kuljettajantutkintoon pääsemisen edellytyksenä on, että:
2) hänellä on ollut aikaisemmin Suomessa B-luokan ajoneuvon ajo-oikeus tai hänelle on ulkomailla annettu vastaava ajokortti.
1) tutkinnon suorittaja on saanut tutkinnon luokkaa vastaavan kuljettajaopetuksen ja hänellä on vähintään B-luokan ajoneuvon Suomessa saatu ajo-oikeus tai ulkomailla annettu vastaavan luokan ajokortti; tai
2) C-luokan tutkintoa suoritettaessa tutkinnon suorittajalla on:
a) Suomessa saatu C1-luokan ajo-oikeus tai ulkomailla annettu vastaavan luokan ajokortti; ja
b) voimassa oleva kuljettajan ammattipätevyys ja hän on saanut sitä täydentävän määrän tutkinnon luokkaa varten vaadittavaa kuljettajaopetusta; taikka
3) tutkinnon suorittajalla on tai on ollut Suomessa saatu tutkinnon luokkaa vastaava ajo-oikeus tai ulkomailla annettu vastaavan luokan ajokortti.
D- ja D1-luokan kuljettajantutkintoon pääsemisen edellytyksenä on, että:
1) tutkinnon suorittaja on saanut tutkinnon luokkaa vastaavan kuljettajaopetuksen ja hänellä on vähintään B-luokan Suomessa saatu ajo-oikeus tai ulkomailla annettu vastaavan luokan ajokortti; tai
2) tutkinnon suorittajalla on:
a) D-luokan tutkintoa suoritettaessa C1-, C tai D1-luokan ajoneuvon ajo-oikeus tai D1-luokan tutkinnossa C1- tai C-luokan ajooikeus; ja
BE-luokan kuljettajantutkintoon pääsemisen edellytyksenä on, että:
1) tutkinnon suorittajalla on Suomessa Bluokan ajoneuvon ajo-oikeus tai hän on suorittanut täällä B-luokan kuljettajantutkinnon tai hänellä on ulkomailla annettu vastaava ajokortti; tai
2) hänellä on ollut aikaisemmin Suomessa BE-luokan ajoneuvoyhdistelmän ajo-oikeus tai hänelle on ulkomailla annettu vastaava ajokortti.
1) tutkinnon suorittaja on saanut tutkinnon luokkaa vastaavan kuljettajaopetuksen ja hänellä on Suomessa saatu vetoauton luokkaa vastaava ajo-oikeus tai ulkomailla annettu vastaavan luokan ajokortti; tai
a) Suomessa saatu vetoauton ajo-oikeus tai ulkomailla annettu vastaavan luokan ajokortti, ja
3) tutkinnon suorittajalla on tai on aikaisemmin ollut Suomessa saatu tutkinnon luokkaa vastaava ajo-oikeus tai ulkomailla annettu vastaavan luokan ajokortti.
DE- ja D1E-luokan kuljettajantutkintoon pääsemisen edellytyksenä on, että:
a) Suomessa saatu vetoauton ajo-oikeus tai ulkomailla annettu vastaavan luokan ajokortti; ja
29 § (19.12.1997/1243)
Kuljettajantutkintoon ilmoittautuvan on esitettävä luotettava selvitys henkilöllisyydestään ja:
1) todistus enintään kuusi kuukautta aikaisemmin saadusta kuljettajaopetuksesta; tai
2) enintään kuusi kuukautta aikaisemmin annettu todistus teoriaopetuksen saamisesta ja vähintään yksi ja enintään kolme kuukautta aikaisemmin myönnetty harjoituslupa; taikka
3) selvitys suoritetusta kuljettajantutkinnosta tai hänelle Suomessa aikaisemmin myönnetystä ajokortista tai ulkomailla annettu ajokortti; ja lisäksi
4) todistus jatko-opetuksen saamisesta tai ammattipätevyydestä ja sen saamisen ajankohdasta, jos se on tutkintoon pääsemisen edellytyksenä; kuorma- ja linja-auton kuljettajien ammattipätevyydestä annetun valtioneuvoston asetuksen (640/2007) 8 §:ssä tarkoitettu koulutuskeskuksen antama hyväksymisasiakirja, jos tutkinto suoritetaan ajooikeuden saamiseksi tämän asetuksen 10 §:n 3 momentissa tarkoitettuja ajoja varten. (18.6.2009/445)
2 momentti on kumottu A:lla 5.5.2011/427.
30 § (19.12.1997/1243)
31 § (19.12.1997/1243)
31 a § (5.5.2011/427)
31 a § on kumottu A:lla 5.5.2011/427.
Kansainvälinen ja ulkomainen ajokortti
Poliisi voi antaa piirissään asuvalle 18 vuotta täyttäneelle henkilölle hänen suomalaista ajokorttiaan vastaavan kansainvälisen ajokortin.
33 § (5.1.1996/2)
Euroopan unionin jäsenvaltiossa tai ETA-valtiossa myönnetty ajokortti oikeuttaa kelpoisuutensa rajoissa kuljettamaan Suomessa sellaista moottorikäyttöistä ajoneuvoa, jonka luokkaa vastaava tunnus sisältyy ajokorttiin. Sama koskee Islannissa, Norjassa, Ruotsissa ja Tanskassa annettua väliaikaista ajokorttia. Autoa kuljettavan on oltava 18 vuotta täyttänyt. Mopoa ja kevyttä nelipyörää kuljettavan on oltava 15 vuotta täyttänyt. (9.12.1999/1168)
Edellä 1 momentissa tarkoitettua oikeutta ei kuitenkaan ole, jos ajokortin haltija on ajokiellossa jossakin mainitussa momentissa tarkoitetuista valtioista tai jos ajokortti on siihen tehdyn merkinnän mukaan vaihdettu uutta kuljettajantutkintoa suorittamatta sellaisen 34 §:n 3 momentissa tarkoitetussa valtiossa annetun ajokortin perusteella, joka ei oikeuta ajamaan Suomessa. Alle 21-vuotiaan D1- tai D-luokan ajokortin haltijan ajo-oikeus on voimassa Suomessa vain, jos sen haltija täyttää 10 §:n 1 momentin 4 kohdassa ja 2 momentissa säädetyt vaatimukset. Suomessa vakinaisesti asuvan 70 vuotta täyttäneen ajokortin haltijan oikeuteen kuljettaa D- tai D1-luokan ajoneuvoa ja CE-, C1E-, DE- tai D1E-luokan ajoneuvoyhdistelmää sovelletaan tieliikennelain 72 §:n 4 momenttia. (21.1.2010/52)
Suomessa vakinaisesti asuvan tai täällä vähintään kuusi kuukautta opiskelleen 1 momentissa tarkoitetun muun kuin väliaikaisen ajokortin haltijan ajokortti vaihdetaan vastaavaan suomalaiseen ajokorttiin uutta kuljettajantutkintoa vaatimatta. Ajokorttilupahakemukseen ajokortin vaihtamiseksi on liitettävä 11 a §:n 1 momentin 2 ja 3 kohdassa säädetyt selvitykset. Tässä pykälässä tarkoitettu ajokortti on luovutettava poliisille, kun suomalainen ajokortti luovutetaan. Ulkomainen ajokortti palautetaan kortin myöntäneelle viranomaiselle ja samalla ilmoitetaan syy ajokortin vaihtamiseen.
Jos 1 momentissa tarkoitettu muu kuin väliaikainen ajokortti on kadonnut, anastettu tai tuhoutunut, annetaan sen Suomessa vakinaisesti asuvalle tai täällä vähintään kuusi kuukautta opiskelleelle haltijalle 3 momentin säännöstä noudattaen uusi vastaava ajokortti. Ajokortin katoamisesta, anastamisesta tai tuhoutumisesta on annettava kirjallinen selvitys. Ajokortin korvaamisesta suomalaisella ajokortilla ilmoitetaan sen myöntäneelle viranomaiselle. Mikäli ajokortti myöhemmin löytyy, on se luovutettava poliisille kortin myöntäneelle viranomaiselle palauttamista varten.
34 § (11.12.2002/1116)
1–2 momentit on kumottu A:lla 5.5.2011/427.
Muut kuin 33 §:n 1 momentissa ja tämän pykälän 1 momentissa mainitut ulkomaiset ajokortit eivät oikeuta kuljettamaan ajoneuvoa Suomessa, ellei kansainvälisistä sopimuksista muuta johdu. Poliisi voi kuitenkin tieliikennelain 70 §:ssä säädetyin edellytyksin myöntää tässä momentissa tarkoitetun muun ulkomaisen ajokortin ulkomailla vakinaisesti asuvalle haltijalle ajokorttiluvan A1-, A- tai B-luokan ajokortin saamiseksi enintään yhdeksi vuodeksi ja tieliikennelain 71 §:ssä säädetyin edellytyksin luovuttaa sitä vastaavan Suomessa ajamaan oikeuttavan tilapäisen ajokortin uutta kuljettajantutkintoa vaatimatta.
Ulkoasiainministeriön antaman todistuksen mukaan vieraan valtion edustuston henkilökuntaan kuuluvalle ulkomaalaiselle, jolla on ulkomainen ajokortti, poliisi voi hakemuksesta myöntää ajokorttiluvan ulkomaista ajokorttia vastaavan ajokortin saamiseksi Suomessa ja luovuttaa ajokortin uutta kuljettajantutkintoa vaatimatta. Ajokorttiin on tehtävä merkintä siitä valtiosta tai 1 momentissa mainitusta alueesta, jonka myöntämän ajokortin perusteella suomalainen ajokortti on annettu.
Tässä pykälässä tarkoitetun ulkomaisen ajokortin haltijan on luovutettava ajokorttinsa poliisille, kun suomalainen ajokortti annetaan. Ulkomaista ajokorttia ei kuitenkaan tarvitse luovuttaa silloin, kun 3 momentin mukaisesti annetaan suomalainen tilapäinen ajokortti. Vaihdon yhteydessä poliisille luovutettu Japanissa annettu ajokortti palautetaan ajokortin myöntäjälle. Muu ulkomainen ajokortti palautetaan pyynnöstä haltijalle hänen muuttaessaan maasta ja luovuttaessaan vastaavasti suomalaisen ajokortin poliisille. Tieto ajokortin antamista koskevasta päätöksestä ja tämän pykälän 2 ja 4 momentissa tarkoitetusta valtiosta tai alueesta on ilmoitettava Ajoneuvohallintokeskukselle. (24.8.2006/747)
35 § (5.5.2011/427)
35 § on kumottu A:lla 5.5.2011/427.
35 a § (9.12.1999/1168)
Euroopan unionin jäsenvaltiossa tai ETA-valtiossa annettu mopon ajolupa
Mitä 33 ja 35 §:ssä säädetään, koskee myös Euroopan unionin jäsenvaltiossa tai ETA-valtiossa annetun mopon ajoluvan haltijaa.
7 luku (5.11.2009/826)
(5.11.2009/826)
7 luku on kumottu A:lla 5.11.2009/826.
Autokoulutoiminta
39–42 §
39–42 § on kumottu A:lla 5.5.2011/427.
43 § (25.2.1994/167)
43 § on kumottu A:lla 25.2.1994/167.
44–45 §
44–45 § on kumottu A:lla 5.5.2011/427.
46 § (27.6.2002/570)
46 § on kumottu A:lla 27.6.2002/570.
47 § (5.5.2011/427)
47 § on kumottu A:lla 5.5.2011/427.
Ajokorttirekisteri ja ajokortin kaksoiskappale
48 § (18.12.2003/1121)
48 § on kumottu A:lla 18.12.2003/1121.
49 § (30.4.1999/559)
49 § on kumottu L:lla 30.4.1999/559.
49 a–50 §
49 a–50 § on kumottu A:lla 5.5.2011/427.
Jos ajokortti on kadonnut, tuhoutunut tai anastettu taikka jos ajokortin valokuvasta ei enää voida tunnistaa ajokortin haltijaa tai jos ajokortin haltijan nimi tai henkilötunnus on muuttunut, ajokortin haltijan on haettava ajokortin kaksoiskappaletta. Kaksoiskappaletta on haettava myös, jos ajokortti on ilmeisesti siten turmeltunut, ettei sitä voida vaikeudetta lukea. Kaksoiskappaletta on haettava ajokortin haltijan asuinpaikan poliisilta tai, jollei hänellä ole asuinpaikkaa Suomessa, ajokorttiluvan myöntäneeltä poliisilta. Kaksoiskappaletta ei kuitenkaan myönnetä, jos ajo-oikeuden haltijalla on 2 §:n 3 momentissa tarkoitettu vakinainen asuinpaikka jossakin muussa Euroopan unionin jäsenvaltiossa tai ETA-valtiossa. Nimen tai henkilötunnuksen muutoksesta johtuva hakemus on tehtävä kolmen kuukauden kuluessa muutoksesta. (19.12.1997/1243)
Hakemukseen on liitettävä ajokortti, jos se on tallella, sekä tarvittaessa kaksi valokuvaa, joista ajokortin haltijan hyvin tuntee. Nimen tai henkilötunnuksen muutoksesta on lisäksi esitettävä luotettava selvitys. Ajokortin katoamisesta tai tuhoutumisesta on annettava kirjallinen selvitys.
Poliisi voi hävittää kaksoiskappaleen, jollei sitä ole lunastettu vuoden kuluessasen hakemisesta. Poliisin on ilmoitettava kaksoiskappaleen luovuttamisesta tai hävittämisestä ajoneuvohallintokeskukselle. (18.12.1995/1600)
Jos kadonnut tai anastettu ajokortti myöhemmin löytyy, se on luovutettava poliisille.
Tämän asetuksen tai sen nojalla annettujen määräysten rikkomisesta säädetään rangaistus tieliikennelain 103 §:ssä.
53 § (18.12.1995/1600)
Muutoksenhausta poliisin ja lääninhallituksen päätökseen säädetään tieliikennelain 80 a ja 106 a §:ssä.
Oikaisusta tutkinnon vastaanottajan tämän asetuksen nojalla tekemään päätökseen on voimassa, mitä tieliikennelain 106 b §:ssä säädetään.
Tutkinnon vastaanottajan ja ajoneuvohallintokeskuksen tämän asetuksen nojalla antamaa päätöstä tai määräystä on noudatettava siitä huolimatta, ettei se ole tullut lainvoimaiseksi, jollei muutoksenhakuviranomainen toisin määrää.
4 momentti on kumottu A:lla 19.12.1997/1243.
54 § (19.12.1997/1243)
Tämä asetus tulee voimaan 1 päivänä lokakuuta 1990.
Tällä asetuksella kumotaan 31 päivänä toukokuuta 1972 annettu ajokorttiasetus (447/72) siihen myöhemmin tehtyine muutoksineen.
Aikaisemmin myönnetyn ajokortin ja luvan voimassaolo
Tämän asetuksen voimaan tullessa voimassa olleiden säännösten nojalla annetut ajokortit ja muut ajoneuvon kuljettamiseen ja kuljettajaopetuksen antamiseen liittyvät luvat ovat voimassa niissä mainitun ajan.
Tämän asetuksen voimaan tullessa voimassa olleiden säännösten nojalla myönnetyn ajokortin haltijalle saadaan vuoden 1991 loppuun mennessä antaa tässä asetuksessa tarkoitettu ajokortin kaksoiskappale, vaikka ajokortti on tallella eikä se ole turmeltunut.
Tämän asetuksen voimaan tullessa voimassa olleiden säännösten nojalla kuljettajantutkintoa, ajokorttia ja henkilöauton ammattiajolupaa koskevista vaatimuksista annetut poikkeusluvat ovat edelleen voimassa, jollei lupapäätöksestä muuta johdu.
Se, jolla ennen tämän asetuksen voimaantuloa on ollut oikeus ilman liikenneopettajalupaa toimia autokoulun opetustoiminnasta vastaavana johtajana, saa edelleenkin toimia tässä tehtävässä.
Aikaisempi kuljettajaopetus ja kuljettajantutkinto
Oppilas, joka on saanut todistuksen kuljettajaopetuksen saamisesta tämän asetuksen voimaan tullessa voimassa olleiden säännösten mukaisesti, otetaan kuljettajantutkintoon tuolloin voimassa olleiden säännösten mukaisesti.
Sille, joka on suorittanut kuljettajantutkinnon lyhytaikaisen ajokortin saamiseksi tämän asetuksen voimaan tullessa voimassa olleiden säännösten mukaisesti, annetaan suoritettua kuljettajantutkintoa vastaava ajokortti.
Kuljettajantutkinnon ja ajokortin vastaavuus
Tämän asetuksen voimaan tullessa voimassa olleiden säännösten mukaisesti suoritettu KT-luokan ajokortin saamiseksi suoritettu kuljettajantutkinto vastaa tässä asetuksessa tarkoitettua A-luokan ajoneuvon kuljettajantutkintoa ja annettu KT-luokan ajokortti tässä asetuksessa tarkoitettua A-luokan ajokorttia siitä 8 §:n 1 momentissa säädetyin rajoituksin.
Oikeanpuoleista taustapeiliä koskeva ehto
Vaikka ajokortti on tämän asetuksen voimaan tullessa voimassa olleiden säännösten mukaisesti myönnetty ehdolla oikeanpuoleisesta taustapeilistä ja siitä on tehty merkintä ajokorttiin, annetaan ajokortin kaksoiskappale ilman tätä merkintää.
Näkökenttävaatimus
Tämän asetuksen 9 §:n 1 momentin 2 kohdassa säädetty näkökenttävaatimus ei koske sitä, jolle on myönnetty ajokortti tai annettu lääkärintodistus ajokorttia varten ennen tämän asetuksen voimaantuloa.
13.9.1991/1193:
Tämä asetus tulee voimaan 1 päivänä lokakuuta 1991.
4.9.1992/850:
Edellä 24 §:ssä oleva vaatimus liikenneministeriön määräysten mukaisen pimeällä ajamisen opetuksen saamisesta ei koske niitä jatko-opetukseen tulevia, jotka ovat saaneet kuljettajaopetuksen lyhytaikaista ajo-oikeutta varten ennen tämän asetuksen voimaantuloa.
18.12.1992/1404:
12.7.1993/668:
Tämä asetus tulee voimaan 1 päivänä lokakuuta 1993.
29.10.1993/909:
Tämä asetus tulee voimaan 1 päivänä joulukuuta 1993.
25.2.1994/167:
Ennen tämän asetuksen voimaantuloa myönnetyt autokoululuvat ja luvat teoriaopetuksen antamiseen ovat voimassa niissä määrätyn ajan.
Tämän asetuksen 39 §:n 1 momentin 3 kohdassa tarkoitetun autokouluyrittäjäkurssin suorittamista ei vaadita siltä, jolla tämän asetuksen voimaan tullessa on autokoululupa tai joka tällöin toimii autokoulun opetustoiminnasta vastaavana johtajana.
4 momentti on kumottu A:lla 27.6.2002/568.
23.9.1994/834:
Tämä asetus tulee voimaan 1 päivänä lokakuuta 1994.
16.12.1994/1256:
Hakijalta, jolle ennen tämän asetuksen voimaantuloa on myönnetty ajokorttilupa lyhytaikaisen ajo-oikeuden saamiseksi, vaaditaan uusi ajokorttilupa lyhytaikaista ajo-oikeutta seuraavan ja sitä luokaltaan vastaavan muun kuin lyhytaikaisen ajo-oikeuden saamiseksi. Jos lupaa haetaan kuuden kuukauden kuluessa lyhytaikaisen ajo-oikeuden päättymisestä 11 §:n 1 momentissa mainittuja liitteitä ei vaadita. Ajokorttilupa raukeaa vuoden kuluttua sen myöntämispäivästä, jollei hakija ole tänä aikana lunastanut ajokorttiaan.
24.3.1995/468:
Tämä asetus tulee voimaan 1 päivänä toukokuuta 1995.
Asetuksen 39 §:n 1 momentin 3) kohdan vaatimus ei koske sitä, jolla 1 päivänä maaliskuuta 1994 on ollut autokoululupa tai joka tällöin on toiminut autokoulun opetustoiminnasta vastaavana johtajana.
28.4.1995/755:
Velvollisuus uusia kuljettajia koskevan 80 km/h enimmäisnopeuden noudattamiseen ja sitä osoittavan tunnuksen käyttämiseen lakkaa tämän asetuksen voimaan tullessa niiltä kuljettajilta, jotka ovat saaneet auton lyhytaikaisen ajo-oikeuden, moottoripyörän ajo-oikeuden taikka ajokorttiluvan moottoripyörän ajo-oikeuden saamiseksi ennen tämän asetuksen voimaantuloa.
18.12.1995/1600:
Ennen tämän asetuksen voimaantuloa voidaan ryhtyä toimenpiteisiin sen täytäntöönpanemiseksi.
5.1.1996/2:
Tämä asetus tulee voimaan 1 päivänä heinäkuuta 1996, kuitenkin siten, että 8 §:n 3 momentti ja 12 §:n 3 momentti tulevat voimaan 1 päivänä helmikuuta 1996. Tämän asetuksen 33 §:ssä tarkoitettu Euroopan unionin jäsenvaltiossa tai ETA-valtiossa annettu ajokortti on 1 päivästä helmikuuta 1996 lukien voimassa kelpoisuutensa rajoissa Suomessa sen estämättä, että ajokortin haltijan maahantulosta on kulunut enemmän kuin vuosi eikä ajokorttia ole vaihdettu suomalaiseen ajokorttiin.
A-luokan ajoneuvon ajo-oikeus, joka on saatu tai jota vastaava ajokorttilupa on myönnetty ennen tämän asetuksen voimaantuloa, oikeuttaa kuljettamaan vain kevyttä moottoripyörää, jonka sylinteritilavuus on enintään 125 cm3, ja invalidipyörää sekä niihin kytkettyjä hinattavia ajoneuvoja, kunnes ajo-oikeuden haltija täyttää 18 vuotta. Ennen tämän asetuksen voimaantuloa myönnetyn A-luokan ajokorttiluvan haltija saadaan ottaa tämän asetuksen voimaan tultua ajokorttilupaa luokaltaan vastaavaan kuljettajantutkintoon edellyttäen, että ajokokeessa käytettävä moottoripyörä täyttää tämän asetuksen voimaantulon jälkeen A-luokan tutkinnossa käytettävälle moottoripyörälle asetetut vaatimukset kuitenkin siten, että moottoripyörän sylinteritilavuus on enintään 125 cm3 jos luvanhaltija ei ole täyttänyt 18 vuotta. Ajokorttilupa kevyen moottoripyörän ajo-oikeuden saamiseksi myönnetään ennen tämän asetuksen voimaantuloa luokkamerkinnällä A1, jos hakija täyttää 16 vuotta vasta tämän asetuksen tultua voimaan. (31.5.1996/373)
Tämän asetuksen 8 §:n 1 momenttia ei sovelleta, jos A-luokan ajo-oikeus on alkanut tai sitä vastaava ajokorttilupa on myönnetty ennen tämän asetuksen voimaantuloa. Mainitun momentin säännöksen, jonka mukaan teholtaan rajoittamattoman moottoripyörän ajo-oikeutta koskevan luvan myöntämisestä on tehtävä merkintä ajokorttiin, voimaantulosta säädetään erikseen. (31.5.1996/373)
Ennen tämän asetuksen voimaantuloa saatu ajo-oikeus tai myönnetty ajokorttilupa on edelleenkin voimassa sen estämättä, mitä 9 §:ssä säädetään, jos ajo-oikeuden tai ajokorttiluvan haltija täyttää tämän asetuksen mukaiset tai ne terveydentilaa koskevat vaatimukset, jotka olivat voimassa ajokorttia tai ajokorttilupaa myönnettäessä. Ajokorttia, ajo-oikeutta, ajokorttilupaa ja henkilöauton ammattiajolupaa koskevista vaatimuksista ennen tämän asetuksen voimaantuloa myönnetyt poikkeusluvat ovat edelleen voimassa, jollei lupapäätöksestä muuta johdu.
Jos ajokorttilupa C-luokan ajoneuvon ajo-oikeuden saamiseksi on myönnetty ennen tämän asetuksen voimaantuloa, saadaan hakija ottaa C-luokan kuljettajantutkintoon sen estämättä, että hän ei ole tämän asetuksen 28 §:n 4 momentin mukaisesti suorittanut B-luokan kuljettajantutkintoa.
Euroopan unionin jäsenvaltiossa tai ETAvaltiossa annettu ajokortti, joka on vaihdettu suomalaiseen ajokorttiin ennen tämän asetuksen voimaantuloa ja joka on poliisin hallussa, voidaan hakemuksesta palauttaa haltijalleen, jos hakemus tehdään kuuden kuukauden kuluessa tämän asetuksen voimaantulosta ja samalla pyydetään suomalainen ajo-oikeus raukeamaan ja luovutetaan suomalainen ajokortti poliisille. Muut tässä momentissa tarkoitetut ajokortit palautetaan kuuden kuukauden kuluttua tämän asetuksen voimaantulosta kortin myöntäneelle viranomaiselle.
B-luokan ajo-oikeus, joka on alkanut ennen tämän asetuksen voimaantuloa, oikeuttaa vuoden 1996 loppuun saakka kuljettamaan Suomessa ajoneuvoyhdistelmää, jossa B-luokan vetoauton ja hinattavan ajoneuvon yhteenlaskettu kokonaismassa on enintään 3500 kg sen estämättä, että perävaunun kokonaismassa ylittää vetoauton omamassan. Tässä momentissa tarkoitetun muun kuin lyhytaikaisen B-luokan ajo-oikeuden haltijalle voidaan vuoden 1996 loppuun mennessä tehdystä hakemuksesta myöntää BE-luokan ajo-oikeutta vastaava ajokorttilupa ja luovuttaa vastaava ajokortti ilman uutta kuljettajantutkintoa ja lääkärintodistusta. (31.5.1996/373)
31.5.1996/373:
Tämä asetus tulee voimaan 1 päivänä heinäkuuta 1996 kuitenkin siten, että 8 momentti tulee voimaan 1 päivänä kesäkuuta 1996.
Neuvoston direktiivi 91/439/ETY; EYVL n:o L 237, 24.8.1991, s. 1
14.6.1996/433:
Tämän asetuksen 39 §:n 1 momentin 2 kohdassa tarkoitettua CE- tai D-luokan kuljettajaopetuksessa saatua kokemusta ei vaadita CE-, D- tai DE-luokan kuljettajaopetusta annettaessa siltä, jolla tämän asetuksen voimaan tullessa on autokoululupa, joka oikeuttaa kuljettajaopetuksen antamiseen mainittuihin luokkiin kuuluvan ajoneuvon tai ajoneuvoyhdistelmän ajo-oikeuden saamiseksi. Uudistettaessa autokoululupia tämän asetuksen voimaantultua niihin on merkittävä ajokorttiasetuksen 39 b §:n 3 momentin 3 kohdan mukaisesti ne ajoneuvoluokat, joita koskevan ajo-oikeuden saamiseksi koulussa annetaan opetusta.
Tämän asetuksen voimaantullessa CE-, D- tai DE-luokan kuljettajaopetukseen oikeutetussa autokoulussa opetustoiminnasta vastaavana johtajana toimiva saa edelleen toimia tehtävässään tässä autokoulussa tämän asetuksen 39 §:n 1 momentin 2 kohdassa tarkoitetun CE- tai D-luokan kuljettajaopetuksessa saatua kokemusta koskevan vaatimuksen estämättä edellyttäen, että hän täyttää ennen tämän asetuksen voimaantuloa voimassa olleet opetustoiminnasta vastaavaa johtajaa koskevat vaatimukset.
4 momentti on kumottu A:lla 27.6.2002/569.
Oppilaitokset, jotka ovat opetushallituksen valvonnassa ja kuljettajan ammattiopetuksen yhteydessä antaneet kuljettajaopetusta raskaan ajoneuvoyhdistelmän ja linja-auton ajo-oikeuden saamiseksi, saavat antaa kuljettajaopetusta D-, D1- ja CE-luokan ajo-oikeuden saamiseksi ilman autokoululupaa vuoden 1996 loppuun.
CE-, D-, DE-, D1- tai D1E-luokkaa varten annettavassa kuljettajaopetuksessa ei vaadita 39 §:n 1 momentin 3 kohdassa tarkoitetun autokouluyrittäjäkurssin tai näyttökokeen suorittamista siltä, joka asetuksen 433/1996 voimaan tullessa toimi opetustoiminnasta vastaavana opettajana kuljettajan ammattiopetuksen yhteydessä annettavassa CE- tai D-luokan kuljettajaopetuksessa. Tässä momentissa tarkoitettu opetustoiminnasta vastaava opettaja saadaan 39 §:n 1 momentin 2 kohdan kuljettajaopetuksessa saatua kokemusta koskevan vaatimuksen estämättä hyväksyä toimimaan opetustoiminnasta vastaavana johtajana CE-, D-, DE-, D1- tai D1E-luokan kuljettajaopetuksessa haettaessa autokoululupaa mainitun asetuksen 433/1996 voimaantulosäännöksen 5 momentissa tarkoitetun toiminnan jatkamiseksi. (5.12.1996)
Tämän asetuksen 40 §:n 2 momentissa tarkoitettua kahden vuoden ajokokemusta ei vaadita liikenneopettajalta, joka on asetuksen 433/1996 voimaantuloa edeltäneiden kahden vuoden aikana antanut CE- tai D-luokan kuljettajaopetusta. Tämän asetuksen 47 §:n 2 momentissa tarkoitettua kahden vuoden ajokokemusta ei vaadita opettajalta, joka on asetuksen 433/1996 voimaantuloa edeltäneiden kahden vuoden aikana antanut C-luokan kuljettajaopetusta opetushallituksen valvoman kuljettajan ammattiopetuksen yhteydessä edellyttäen, että hän täytti ennen 1 päivää heinäkuuta 1996 voimassa olleiden säännösten mukaiset opetushallituksen valvoman kuljettajan ammattiopetuksen yhteydessä annettavaa ajo-opetusta antavalle opettajalle asetetut vaatimukset. (5.12.1996)
Ennen tämän asetuksen voimaantuloa voidaan ryhtyä sen voimaantulon edellyttämiin toimenpiteisiin.
5.12.1996/966:
Tämä asetus tulee voimaan 12 päivänä joulukuuta 1996.
19.12.1997/1243:
20.3.1998/204:
Tämä asetus tulee voimaan 1 päivänä huhtikuuta 1998.
Tutkinnon vastaanottajan kouluajoneuvoksi tai muuksi opetusajoneuvoksi ennen tämän asetuksen voimaantuloa voimassa olleiden säännösten nojalla hyväksymää ajoneuvoa saadaan tämän asetuksen estämättä käyttää hyväksymisen mukaisesti niin kauan kuin se on voimassa.
5.6.1998/392:
Tämä asetus tulee voimaan 15 päivänä kesäkuuta 1998.
Neuvoston direktiivi 97/26/EY; EYVL N:o L 150, 7.6.1997, s. 41
24.7.1998/549:
Tämä asetus tulee voimaan 1 päivänä elokuuta 1998.
2.10.1998/720:
Tällä lailla kumotaan 7 päivänä syyskuuta 1990 annetun ajokorttiasetuksen (845/1990) 49 §, sellaisena kuin se on asetuksessa 1256/1994.
HE 120/1998, LiVM 17/1998, EV 290/1998, Euroopan parlamentin ja neuvoston direktiivi 95/46/EY; EYVL N:o L 281, 23.11.1995, s. 31
9.12.1999/1168:
8.2.2001/110:
5.12.2001/1177:
Asetuksen 39 §:n 1 momentin 6 kohtaa sovelletaan asetuksen voimaantulon jälkeen vireille tulleisiin hakemuksiin. Vuoden 2002 helmikuun loppuun saadaan kuitenkin vakuutena hyväksyä tämän asetuksen voimaan tullessa voimassa olleiden vaatimusten mukaisesti annettu markkamääräinen takaussitoumus.
27.6.2002/568:
27.6.2002/569:
27.6.2002/570:
Tämä asetus tulee voimaan 1 päivänä lokakuuta 2002.
Tämän asetuksen 39 §:n 1 momentin 6 kohtaa sovelletaan 1 päivästä tammikuuta 2003 lukien ajokorttiasetuksen muuttamisesta annetun asetuksen 167/1994 voimaantulosäännöksen 4 momentissa ja ajokorttiasetuksen muuttamisesta annetun asetuksen 433/1996 voimaantulosäännöksen 4 momentissa tarkoitettuun autokoululuvan haltijaan. Mainitun ajankohdan jälkeen luvan uudistamista tai muuttamista muun syyn kuin opetustoiminnasta vastaavan johtajan vaihtumisen takia hakiessaan luvanhaltijan on esitettävä 39 a §:n 2 momentin 3 kohdassa tarkoitettu asiakirja 39 §:n 1 momentin 6 kohdan mukaan määräytyvistä taloudellisista voimavaroista koko toiminnan osalta.
26.9.2002/806:
Tämän asetuksen 20 §:n 3 momentissa tarkoitetussa ammatillisessa peruskoulutuksessa olevalle oppilaalle perustutkinnon opetussuunnitelman perusteiden mukaisessa koulutuksessa ennen tämän asetuksen voimaantuloa annettu opetus saadaan siltä osin kuin se vastaa hyväksyttyä opetussuunnitelmaa lukea hyväksi mainitussa momentissa tarkoitetussa yhdistelmäajoneuvon ajo-oikeutta varten annettavassa opetuksessa.
11.12.2002/1116:
3.4.2003/264:
Tämä asetus tulee voimaan 1 päivänä toukokuuta 2003.
Tämän asetuksen voimaan tullessa voimassa oleva CE-, D- tai DE-luokan kuljettajaopetukseen oikeuttava autokoululupa saadaan uudistaa sen estämättä, että hakija ei täytä tämän asetuksen 39 §:n 1 momentin 2 kohdassa mainittua näiden luokkien ajo-opetusta antavan opettajan kelpoisuutta koskevaa vaatimusta edellyttäen, että hän täyttää tällöin ne vaatimukset, jotka olivat voimassa ennen tämän asetuksen voimaantuloa.
Tämän asetuksen voimaan tullessa CE-, D- tai DE-luokan kuljettajaopetuksessa opetustoiminnasta vastaavana johtajana toimivalla on edelleen kelpoisuus toimia tässä tehtävässä 39 §:n 1 momentin 2 kohdan ja 40 §:n 2 momentin ajo-opetusta antavan opettajan kelpoisuutta koskevan vaatimuksen estämättä, jos hän täyttää ne vaatimukset, jotka olivat voimassa tämän asetuksen voimaantullessa.
Opettajalla, jolla tämän asetuksen voimaan tullessa on kelpoisuus CE-, D- tai DE-luokan kuljettajaopetuksen antamiseen, on edelleen 40 §:n 2 momentissa mainitun ajo-opettajaa koskevan vaatimuksen estämättä kelpoisuus näiden luokkien ajo-opetuksen antamiseen, jos hän täyttää ne vaatimukset, jotka olivat voimassa tämän asetuksen voimaantullessa.
18.9.2003/814:
Tämä asetus tulee voimaan 1 päivänä lokakuuta 2003. Sen 19 §:n 2 momentin ja 26 §:n 1 momentin vaatimuksesta, joka koskee komission direktiivin 2000/56/EY liitteen II moottoripyörän ajotaitoa ja ajotapaa koskevan kokeen kohtien 6.2.4 ja 6.2.5 soveltamista 50 kilometrin tuntinopeudella, saadaan kuitenkin poiketa ennen 30 päivää syyskuuta 2008. Mainitun direktiivin liitteen II kohdassa 5.2 mainittujen ajokokeessa käytettäviä ajoneuvoja koskevien vaatimusten soveltamisesta saadaan poiketa ennen 30 päivää syyskuuta 2013, jos ajoneuvo on hyväksytty kouluajoneuvoksi ennen tämän asetuksen voimaantuloa ja se täyttää tämän asetuksen voimaantullessa voimassa olleet ajokokeessa käytettävää ajoneuvoa koskevat vaatimukset. (28.8.2008/555)
Komission direktiivi 2000/56/EY (32000L0056); EYVL N:o L 237, 21.9.2000, s. 45
18.12.2003/1121:
30.9.2004/882:
Tämä asetus tulee voimaan 15 päivänä lokakuuta 2004.
16.6.2005/430:
Tämä asetus tulee voimaan 1 päivänä heinäkuuta 2005 ja on voimassa 30 päivään kesäkuuta 2008. Asetusta sovelletaan myös tämän jälkeen, jos alkolukolla valvotun ajo-oikeuden kokeilemisesta annetun lain (360/2005) 13 §:n 2 momentin mukaan lain soveltaminen jatkuu.
7.7.2005/533:
Tämä asetus tulee voimaan 1 päivänä elokuuta 2005.
24.8.2006/747:
Tämä asetus tulee voimaan 1 päivänä syyskuuta 2006.
19.7.2007/778:
Tämä asetus tulee voimaan 1 päivänä elokuuta 2007.
25.6.2008/444:
Tämä asetus tulee voimaan 1 päivänä heinäkuuta 2008.
28.8.2008/555:
Tämä asetus tulee voimaan 10 päivänä syyskuuta 2008.
Komission direktiivi 2008/65/EY (32008L0065); EYVL N:o L 168, 28.6.2008, s. 36
28.8.2008/556:
Tämä asetus tulee voimaan 10 päivänä syyskuuta 2008. Sen 10 §, 19 §:n 3 ja 4 momentti, 28 §:n 4 momentin 2 kohta ja 7 momentin 2 kohta, 29 §, 40 §:n 2 momentti ja 47 §:n 2 momentti tulevat kuitenkin C-, C1-, CE- tai C1E-luokan ja niitä varten annettavan opetuksen osalta voimaan vasta 10 päivästä syyskuuta 2009.
Ennen tämän asetuksen voimaantuloa alkaneeseen C-, C1- CE- tai C1E-luokan sekä D- ja D1-luokan kuljettajaopetukseen sovelletaan tämän asetuksen voimaan tullessa voimassa olleita säännöksiä. Tätä asetusta voidaan kuitenkin soveltaa myös D- tai CE-luokan opetukseen, joka on alkanut ennen tämän asetuksen voimaantuloa.
Tämän asetuksen voimaan tullessa voimassa olleiden säännösten mukainen opetustodistus oikeuttaa tutkintoon pääsemiseen tämän asetuksen voimaan tullessa voimassa olleiden säännösten mukaisesti.
Jos kuljettajantutkintoon C-, C1-, CE- tai C1E-luokan taikka D-, D1-, DE- tai D1E-luokan ajo-oikeuden saamiseksi on ilmoittauduttu ennen tämän asetuksen voimaantuloa tai jos tutkintoon pääsemiseksi vaadittava kuljettajaopetus on saatu ennen tämän asetuksen voimaantuloa voimassa olleiden vaatimusten mukaisesti, tutkintoon sovelletaan tämän asetuksen voimaan tullessa voimassa olleita säännöksiä.
Kuljettajantutkintoon C1E- ja CE-luokan sekä D- ja D1-luokan ajo-oikeuden saamiseksi saadaan viiden vuoden ajan tämän asetuksen voimaantulosta ottaa henkilö, joka on täyttänyt 21 vuotta ja osoittaa täyttävänsä tämän asetuksen voimaan tullessa voimassa olleet kuljettajantutkintoon pääsyn edellytykset päätoimisena kuljettajana toimimisensa perusteella sekä on saanut tämän asetuksen mukaisen täydentävän koulutuksen.
Tämän asetuksen voimaan tullessa voimassa olleiden säännösten mukaisesti suoritetusta tutkinnosta annettu todistus oikeuttaa tutkinnon luokkaa vastaavan ajokortin saamiseen tämän asetuksen voimaan tullessa voimassa olleiden säännösten mukaisesti. C-luokan ajo-oikeuden laajuudesta on tällöin kuitenkin voimassa mitä tässä asetuksessa säädetään.
Ennen tämän asetuksen voimaantuloa myönnetty autokoululupa CE-, C1E-, D- tai D1-luokan kuljettajaopetukseen oikeuttaa antamaan tämän asetuksen mukaista teoriaopetusta muualla koko valtakunnan alueella kuin Ahvenanmaalla. Edellytyksenä tällöin on, että autokoululuvassa on merkintä päätoimipaikan sijaintikunnasta.
Komission direktiivi 2008/65/EY (32008L0065); EUVL N:o L 168, 28.6.2008, s. 36
18.6.2009/445:
5.11.2009/826:
21.1.2010/52:
Tämä asetus tulee voimaan 1 päivänä helmikuuta 2010.
5.5.2011/427:
Tämä asetus tulee voimaan 1 päivänä kesäkuuta 2011.
Tällä asetuksella kumotun 47 §:n säännöksiä sovelletaan kuitenkin ajokorttilain (386/2011) 105 §:n 3 momentissa tarkoitettuun ilman autokoululupaa annettavaan kuljettajaopetukseen.
1 luku - Yleisiä säännöksiä 1 § - Soveltamisala 2 § - Määritelmiä3 § - Ahvenanmaalla annettu ajokortti4 § - Ajokortin malli sekä ajokortin ja luvan mukana pitäminen5 § - Ajokorttiluokat6 § - Ajo-oikeuden laajuuden osoittavat merkinnät7 § - Ajo-oikeuden laajuus8 § - Ajo-oikeutta koskevat erityiset rajoitukset9 § 10 § - Ikävaatimukset2 luku - Ajokorttilupa ja ajokortin luovuttaminen11 § - Ajokorttiluvan hakeminen ja muu hakemus11 a § - Ajokorttilupahakemuksen sekä A- tai A1-luokan ajokortin valmistamiseksi tehtävän hakemuksen liitteet11 b § - Ajokortin voimassaolo12 § - Ajokortin luovuttamisen edellytykset13 § - Ajokortin luovuttaminen14 § - Väliaikainen ajokortti15 § - Ajokorttiluvan ja muun luvan raukeaminen. Ajokortin hävittäminen3 luku - Ajo-oikeutta koskevat erityisehdot16 § - Ajo-oikeutta koskevat erityisehdot 17 § - Ajo-oikeuden muutos 18 § 4 luku - Kuljettajaopetus19 § - Opetuksen tavoite ja toteuttaminen20 § - Oppilaan ottaminen autokouluun 21 § - Opetuslupa 22 § - Harjoituslupa23 § - Ajoneuvon kuljettaja ja kuormitus ajo- opetusta annettaessa sekä opetusajoneuvon tunnus (28.8.2008/556)24 § - Opetustodistus5 luku - Kuljettajantutkinto 25 § - Poikkeukset kuljettajantutkintovaatimuksesta26 § - Kuljettajantutkinnon tavoite ja toteuttaminen27 § 28 § - Kuljettajantutkintoon pääsemisen edellytykset29 § - Kuljettajantutkintoon ilmoittautuminen30 § - Ajo-oikeuden voimassa pysyttämiseksi ja ulkomaisen ajokortin vaihtamiseksi suoritettava kuljettajantutkinto tai ajokoe31 § - Kuljettajantutkintotodistus ja tutkinnossa hylkääminen31 a § 6 luku - Kansainvälinen ja ulkomainen ajokortti 32 § - Kansainvälinen ajokortti33 § - Euroopan unionin jäsenvaltiossa tai ETA-valtiossa annettu ajokortti34 § - Muu ulkomainen ajokortti35 § 35 a § - Euroopan unionin jäsenvaltiossa tai ETA-valtiossa annettu mopon ajolupa7 luku 8 luku - Autokoulutoiminta 39–42 § 43 § 44–45 § 46 § 47 § 9 luku - Ajokorttirekisteri ja ajokortin kaksoiskappale48 § 49 § 49 a–50 § 51 § - Ajokortin kaksoiskappale10 luku - Erinäisiä säännöksiä 52 § - Rangaistussäännökset53 § - Muutoksenhaku54 § - Tarkemmat säännökset11 luku - Voimaantulo ja siirtymäsäännökset 55 § - Voimaantulo 56 § - Aikaisemmin myönnetyn ajokortin ja luvan voimassaolo 57 § - Aikaisempi kuljettajaopetus ja kuljettajantutkinto 58 § - Kuljettajantutkinnon ja ajokortin vastaavuus 59 § - Oikeanpuoleista taustapeiliä koskeva ehto 60 § - NäkökenttävaatimusMuutossäädösten voimaantulo ja soveltaminen:13.9.1991/1193:4.9.1992/850:18.12.1992/1404:12.7.1993/668:29.10.1993/909:25.2.1994/167:23.9.1994/834:16.12.1994/1256:24.3.1995/468:28.4.1995/755:18.12.1995/1600:5.1.1996/2:31.5.1996/373:14.6.1996/433:5.12.1996/966:19.12.1997/1243:20.3.1998/204:5.6.1998/392:24.7.1998/549:2.10.1998/720:30.4.1999/559:9.12.1999/1168:8.2.2001/110:5.12.2001/1177:27.6.2002/568:27.6.2002/569:27.6.2002/570:26.9.2002/806:11.12.2002/1116:3.4.2003/264:18.9.2003/814:18.12.2003/1121:30.9.2004/882:16.6.2005/430:7.7.2005/533:24.8.2006/747:19.7.2007/778:25.6.2008/444:28.8.2008/555:28.8.2008/556:18.6.2009/445:5.11.2009/826:21.1.2010/52:5.5.2011/427: